Her er de norske høydepunktene i friidretts-EM
Onsdag 6. juli Kl. 19.00 - Karoline Bjerkeli Grøvdal 10.000 m finale kvinner: Mislyktes i VM i fjor. Denne sesongen har hun så å si lyktes med alt. Klar for OL på milen og 5000 m. Nest best på listen over årsbeste i Europa med 31.37,91, satt 1. mai i USA. Med andre ord: Medaljekandidat Kl. 17.05 - Karsten Warholm 400 m hekk innledende heat: 15/100 fra å klare det særnorske OL-kravet 49,30 i Göteborg sist helg. Nummer 9 på årsbestelisten i Europa. Finalen på 400 m hekk går frtedag kveld 19.40 - med Komet-Karsten som snusende på medalje? Kl. 11.40 - Isabelle Pedersen 100 m hekk innledende heat: Norges eneste lyspunkt i VM i august, der hun perset med 12,86 og var 5/100 fra å gå til finalen. Tyngre denne sesongen. 13,12 fra Bislett 9. juni er hennes beste tid. Finske Nooralotta Neziri (12,81 i år) mener 12,75 vil holde til EM-medalje. Semi og finale torsdag ettermiddag 17.10 og kveld 19.40. Kl. 17.50 Eirik Dolve kvalifisering stav: Satte nylig personlig rekord med 5,66 - fire cm lavere enn kravet til OL, dit han sannsynligvis kommer uansett. Finale 19.10 fredag Torsdag 7. juli Kl. 12.15 - Ezinne Okparaebo 100 m innledende heat: Perset med 11,10 i London-OL, god med 11,12 og 11,18 i VM i fjor. 7/100 fra det særnorske OL-kravet 11,20 denne sesongen. Pleier å «treffe» i mesterskap. Semi og finale fredag kveld 19.15 og 21.45 Kl. 10.50 - Jaysuma Saidy Ndure 200 m innledende heat: Har slitt med skader og utenomsportslige hendelser (rettssak). Kvalifisdert for OL med 20,43 - 13. plass på årsbestelisten i Europa. Semi og finale fredag kveld 18.50 og 20.35 Kl. 18.25 - Henrik og Filip Ingebrigtsen 1500 m innledende heat. Storebror er fortsatt best, lillebror var også med for to år siden. Finale lørdag kveld 21.50 Fredag 8. juni Kl. 14.10 - Amalie Iuel 400 m hekk. Snublet i første hekk i VM i fjor. Utvilsom et talent. 47/100 fra særnorsk OL-krav 55.90 sekunder i år. Til semifinalen lørdag - og finalen søndag? Kl. 18.15 - Ingvill Måkestad Bovim 1500 m innledende heat. 6. plass i VM for fem år siden, skadeplaget siden. 4.09,09 i forrige uke er årsbeste, fire sekunder fra det særnorske OL-kravet 4.05,50 - som er topp 5 på Europa-årsbeste. Finale 17.45 søndag Se opp for: Sven Martin Skagestad (21) - diskos: Klarte OL-kravet 65 m allerede i mai med 65,20 - tre meter opp til Europa-toppen. Kvalik torsdag, finale lørdag 20.35 – Vi skal ned dit i dag også, og vi får se om han husker å ta med shortsen denne gangen, sier pappa og trener Gjert Ingebrigtsen foran dagens økt, mandag, til VG. Bakgrunn: Vil vinne tredje EM-medalje på radHenrik Ingebrigtsen vant EM-gull på 1500 meter i Helsinki for fire år siden. For to år siden tok han sølvmedaljen på distansen i mesterskapet i Zürich. Denne gangen, i Amsterdam 6. til 10. juli, er han ute etter å ta sin tredje EM-medalje på rad. Oppkjøringen har Team Ingebrigtsen tradisjonen tro lagt til høyden i St. Moritz, med avstikkere til en lavlandsbane i Italia. Den ligger cirka 50 minutter i bil rett over grensen fra vintersportsstedet i Sveits, der Henrik og broren Filip (23) – som også skal løpe 1500 meter i EM – har ligget i treningsleir siden 11. juni. Det er på banen i Italia Henrik Ingebrigtsen – uten løpebukse, men heldigvis i underbukse – har tatt bildet av seg selv og broren under deres forrige hardøkt. Bakgrunn: Nedtur i friidretts-VM– Vi kunne sikkert ha trent intensivt her oppe (St. Moritz) også. Men vi har kjørt alle hardøktene, et par ganger i uken, der nede de siste tre årene. Det er varmere der og det er fint å skifte sted en gang imellom, slik at vi unngår brakkesyken. De bader og koser seg litt også, forteller Gjert Ingebrigtsen. Han og Filip drar til Amsterdam og friidretts-EM onsdag. Henrik drøyer flyreisen fra Zürich til én dag senere og vil lande i Amsterdam fire timer før han skal løpe sitt kvalifiseringsheat torsdag kveld. Valget har å gjøre med akklimatisering og effekt av høydeoppholdet, og at han har i tankene å stille til start på 5000-meteren. Den går EMs siste dag, søndag, dagen etter finalen på 1500-meteren lørdag kveld. Alternativet ville, ifølge Gjert Ingebrigtsen, vært å innfinne seg i Amsterdam en uke før mesterskapsstart. – Vi tenker like mye OL. Det vi gjør her er med tanke på det som skal skje senere, sier han. Leste du denne? Vraket til EM – kan hoppe seg til OLHverken Henrik (3.36 blank) eller Filip Ingebrigtsen (3.36,21) har løpt under det særnorske OL-kravet 3.35,50 på 1500 meter denne sesongen. De er henholdsvis nummer syv og ni på listen over årsbestetidene i Europa. Bakgrunn: Innstilt – men ikke tatt ut til OL – Mener du at OL-plassen er i boks; at det vil skje i EM? – Nei da, men vi må ha flere tanker i hodet samtidig, svarer Gjert Ingebrigtsen. Gjelder for flere – les saken: Ezinne må løpe ekstra Han vi helst ikke svare på spørsmål om Henrik Ingebrigtsens tå. «Tåa» har plaget ham en stund og Gjert Ingebrigtsen vedgår at sønnen «har hatt store smerter i den.» – Vi snakker ikke om tåa. Vi får gjort det vi skal på treningene, sier Gjert Ingebrigtsen. PS! Henrik Ingebrigtsen ville løpe 5000 meter i forrige EM. Men så viste det seg at han ikke var påmeldt til distansen, og da var det umulig å løpe, som pappa Gjert Ingebrigtsen uttrykke det. Nå er han det, og vil løpe halvmilen «hvis kroppen er med.»
Du får ikke se Henrik Ingebrigtsen (25) i bare underbuksa – som på dette bildet – men du bør ikke gå glipp av Norges største medaljehåp i friidretts-EM denne uken.